ddrg/super_eurlex huggingface dataset:
M.

arvestades, et aasta algusest saadik on Lõuna-Sudaanis humanitaarabi antud 3,5 miljonile inimesele; arvestades, et tänu kohalike toimetulekumehhanismide ja rahvusvahelise abi ühendamisele on näljahäda suudetud ära hoida; arvestades siiski, et kui sõjategevus jätkub, on toiduga kindlustatuse väljavaated halvad, eriti Bori ja Bentiu linnades, kusjuures kriisi- ja hädaolukorra tasandi toiduga kindlustamatus puudutab ka edaspidi hinnanguliselt 2,5 miljonit inimest; arvestades, et naised on toiduvarude vähenemise suhtes eriti tundlikud, sest 57 % kaitsealuste piirkondade majapidamistest on naiste vastutusel; arvestades, et suuremad abiorganisatsioonid, sh Oxfam, CARE ja Cafod on hoiatanud, et, kui sõjategevus uuesti algab, võib osa Lõuna-Sudaani piirkondi järgmise aasta alguses tabada näljahäda;
A.

arvestades, et Venemaa Föderatsioon on Euroopa Nõukogu, Euroopa Julgeoleku- ja Koostööorganisatsiooni (OSCE) ja ÜRO täisliikmena võtnud endale kohustuse järgida demokraatia ja õigusriigi põhimõtteid ning austada inimõigusi; arvestades, et viimastel kuudel on Venemaal toimunud mitmeid tõsiseid õigusriigi põhimõtete rikkumisi ja on vastu võetud piiravaid seadusi ning sellest tulenevalt tekitab üha enam muret küsimus, kuidas Venemaa täidab oma rahvusvahelisi ja siseriiklikke kohustusi; arvestades, et EL on korduvalt pakkunud täiendavat abi ja nõustamist, et aidata Venemaal oma põhiseaduslikku ja õiguskorda kooskõlas Euroopa Nõukogu standarditega ajakohastada ning sellest korrast kinni pidada;
C.

arvestades, et nende hulgas, kes on pandud vangi ainult sellel põhjusel, et nad teostasid rahumeelselt oma õigust sõnavabadusele, on 15 tuntud inimõiguste aktivisti (3), viis ajakirjanikku (4), neli rahumeelset poliitilise opositsiooni aktivisti (5) ja kolm sõltumatut usutegelast (6); arvestades, et veel seitse inimest on valitsuse tajutud kriitikud või olid tunnistajaks Andižani veresaunale 13. mail 2005. aastal, kui Usbekistani valitsusväed tulistasid ja tapsid sadu peamiselt rahumeelseid protestijaid (7); arvestades, et paljud vangistatutest on raskelt haiged, neid on piinatud ja nende karistusaega on vangis meelevaldselt pikendatud;
E.

arvestades, et Mehhiko valitsuse teatel on võetud vahi alla 51 inimest, kes on nende kuritegudega seotud, peamiselt politseinikud Iguala ja Cocula omavalitsusüksustest; arvestades, et 14. oktoobril 2014 teatas Mehhiko peaprokurör, et kohtuekspertiisi analüüside kohaselt ei kuulu 4. oktoobril 2014 Iguala lähedal salajastest haudadest leitud 28 surnukeha kadunud tudengitele; arvestades, et Mehhiko ametivõimud on pidanud kinni 43 tudengi kadumisega väidetavalt seotud kuritegeliku jõugu Guerreros Unidos (ühinenud võitlejad) arvatava juhi;
118.

tuletab meelde, et uue mitmeaastase finantsraamistiku jõustumisel tuleb uued programmid nii ELi kui ka liikmesriikide tasandil kiiresti ja tõhusalt rakendada, et need aitaksid toetada majanduse elavdamise protsessi; nõuab, et eriti kiiresti rakendataks finantsraamistiku esimesteks aastateks kavandatud programmid, nagu Horisont 2020, COSME, Erasmus+ ja noorte tööhõive algatus; rõhutab, et neil programmidel on võimendav mõju ning koostoimeline ja katalüütiline roll riikliku investeerimispoliitika ja majanduskasvu ning töökohtade loomise suhtes; rõhutab, et on vaja kiiresti käivitada 2014.–2020. aasta ühtekuuluvuspoliitika (juba allkirjastatud partnerluslepingute, kooskõlastatud rakendusprogrammide ja teostatud eelmaksete näol); toonitab taas, et ühtekuuluvuspoliitika võib täita olulist rolli majanduskasvu ja töökohtade loomise toetamisel kogu ELi territooriumil; palub sellega seoses liikmesriikidel tagada, et ELi rahastamine oleks võimaluse korral alati suunatud projektidele, mis edendavad töökohtade loomist, eelkõige noorte jaoks, samuti jätkusuutlikku majanduskasvu ja konkurentsivõimet; on sügavalt mures täitmata kulukohustuste enneolematu mahu pärast (neist enamik ühtekuuluvuspoliitika valdkonnas), samuti kulukohustustest vabastamise suure riski pärast, mis puudutab teatud liikmesriike seoses rahastamisega eelmise programmitöö perioodi raames;
O.

arvestades, et glufosinaat on liigitatud reproduktiivtoksiliseks ning seetõttu kehtivad selle suhtes määruses (EÜ) nr 1107/2009 sätestatud välistamiskriteeriumid; arvestades, et ainete puhul, mis on juba heaks kiidetud, kohaldatakse välistamiskriteeriume siis, kui luba on vaja uuendada; arvestades, et glufosinaat on heaks kiidetud ajavahemikuks, mis lõpeb 2017. aastal (11); arvestades, et 2017. aastal peaks glufosinaadi kasutamine seetõttu põhimõtteliselt lõppema;
33.

peab tervitatavaks asjaolu, et pärast UNCCPCJ 26. aprilli 2013. aasta resolutsiooni käsitatakse looduslike liikidega seotud kuritegevust samaväärsena selliste rahvusvahelise organiseeritud kuritegevuse vormidega nagu inim- ja narkokaubandus, ja palub komisjonil ja liikmesriikidel võimendada kaubandus- ja arengupoliitikat, et tagada rahvusvahelise kokkuleppe täielik rakendamine; võtab teadmiseks, et 2013. aasta juunis nõukogus heaks kiidetud ELi prioriteedid ÜRO Peaassamblee 68. istungjärguks hõlmavad muu hulgas jõupingutuste suurendamist looduslike liikidega seotud kuritegevuse ja ebaseadusliku metsaraie vastu võitlemisel ning parema juhtimise edendamist;
63.

tunnustab komisjoni ettepanekut karmistada karistusi, et vähemalt seada vastukaal arvatavale majanduslikule kasule, mida rikkumiste abil püütakse saada, kuid arvab, et see ei ole piisavalt hoiatav; on seisukohal, et liikmesriigid peaksid kehtestama toidupettuse eest trahvid, mis oleksid vähemalt poole suuremad kui eeldatav pettuse teel saadav majanduslik kasu; peab vajalikuks, et liikmesriigid kehtestaksid täiendava hoiatusena veelgi suuremad trahvid ja eelkõige kriminaalkaristused selliste toidupettuste korral, mis seavad tahtlikult ohtu inimeste tervise või on seotud vähekaitstud tarbijatele suunatud toodetega; teeb ettepaneku, et korduvalt rikkumiselt tabatud toidukäitleja tuleks registrist kustutada;
B.

arvestades, et koguni 78 riigis loetakse samast soost täiskasvanud inimeste vastastikusel nõusolekul põhinevat suhet endiselt kuriteoks ning neist seitsmes (Iraan, Mauritaania, Nigeeria teatavad osad, Saudi Araabia, Somaalia teatavad osad, Sudaan ja Jeemen) on selle „kuriteo“ eest ette nähtud surmanuhtlus; arvestades, et sellised õiguspiirangud on aegunud, kuna viimastel aastakümnetel on lesbide, geide, biseksuaalide, trans- ja intersooliste (LGBTI) inimeste õigusi hakatud üldiselt arvesse võtma, ja arvestades, et paljudes riikides toimunud positiivsed muutused peaksid olema eeskujuks LGBTI inimesi puudutavate küsimuste paremal lahendamisel kogu maailmas;
14.

on seisukohal, et liikmesriikidel peaks olema võimalus seoses nende uute territoriaalse koostöö vormidega kasutada kõiki toidukaupade kvaliteedipoliitikaga seotud maaelu arengu meetmeid, et arendada eelkõige müüki kohalikel turgudel ja lühikesi tarneahelaid ning parandada tootmismeetodite jätkusuutlikkust ja nendealaseid teadmisi, järgides samal ajal ELi eeskirju ning mõjutamata, kahjustamata või nõrgestamata olemasolevaid liidu kvaliteediprogramme (nt kaitstud päritolunimetus, kaitstud geograafiline tähis ja garanteeritud traditsiooniline eritunnus); on seisukohal, et põllumajandusliku toidutootmise sektoris peaks territoriaalne tipptaseme kaubamärk piirduma kaitstud päritolunimetuse, kaitstud geograafilise tähise ja garanteeritud traditsioonilise eritunnuse kvaliteediprogrammide edendamisega, kui need on olemas, või toetama nende loomist, kui neid veel ei ole; palub komisjonil, võttes arvesse Euroopa toidukaupade paljude eri märkide ja piirkondlike kaubamärkide suurt arvu, koostada ülevaade konkreetse piirkondliku iseloomuga märgistustest, et vältida võimalikku kahjulikku mõju kvaliteediprogrammidele; on seisukohal, et piirkondliku märgise mõiste peab olema määratletud selgelt, arvestades juba olemasolevate kvaliteedimärkidega (kaitstud päritolunimetus, kontrollitud päritolunimetus, kaitstud geograafiline tähis) seotud positiivset kogemust, ning et topelttöö ja kattumiste vältimiseks tuleks välja töötada kooskõlastatud strateegiad, mis rajanevad ELi tasandil kindlaksmäärataval raamistikul põhineval käsitusel;
39.

julgustab Serbia ametivõime tugevdama maksude kogumist ja teostama vastutustundlikku eelarvepoliitikat; rõhutab, et laiaulatuslikud struktuurireformid peaksid toetama eelarve tugevdamist, ja seepärast julgustab valitsust viima majanduses läbi ammu vajalikke struktuurireforme (nt planeerimise ja ehitamise seadus), et parandada ettevõtlus- ja investeerimiskeskkonda, toetada veelgi väikeste ja keskmise suurusega ettevõtete levikut, võidelda suure töötuse ja vaesuse vastu, eriti valdavalt vähemusrahvustega asustatud piirkondades, ning reformida pensionisüsteemi, et see oleks jätkusuutlik; nõuab tungivalt, et ettevõtluses kaotataks viivitamata haldustõkked, ning juhib tähelepanu riiklike äriühingute kiire restruktureerimise olulisusele, et vähendada kadusid ja riigi kohalolekut majanduses; kutsub seepärast Serbia ametivõime üles tõhustama täielikult toimivat turumajandust, looma tugeva maksubaasi ja arendama vaesust käsitlevat strateegiat – need on põhielemendid, mis muudavad Serbia ühinemise ELiga elujõuliseks; nõuab tungivalt, et Serbia ametivõimud konsulteeriksid kodanikuühiskonna ja ettevõtlusringkonnaga ning kaasaksid need uute õigusaktide koostamise töörühmadesse; nõuab tungivalt, et Serbia ametivõimud taastaksid regulatiivse ja õigusreformi kaudu ettevõtjate kindlustunde; märgib, et majanduse struktuurireformide edukas kehtestamine ja elluviimine aitab leevendada suurt rännet;
5.

nõustub, et plastijäätmeid peaks käsitlema väärtusliku ressursina, edendades nende korduskasutamist, ringlussevõttu ja taaskasutamist ning võimaldades asjakohase turukeskkonna loomist; palub komisjonil esitada 2014. aastaks ettepanekud selle kohta, kuidas lõpetada 2020. aastaks järk-järgult ringlussevõtuks või taaskasutuseks sobivate jäätmete prügilasse ladustamine, ilma et selle tulemusena eelistataks jäätmete energiakasutuse võimalust ringlussevõtule, ja tagada keskkonnatõhususe kriteeriumide kohaldamine kõigi käitlusviiside puhul; on seisukohal, et lisaks eespool nimetatud ringlussevõtu eesmärkidele on seega oluline kehtestada ka asjakohased meetmed ringlussevõetavate, kompostitavate ja biolagunevate plastide põletamise ärahoidmiseks, et optimeerida jäätmehierarhiat, järgides iga plastitüübi olelusringi; juhib tähelepanu sellele, et see pööraks ümber ka senise jätkusuutmatu kalduvuse eelistada uusi tooteid kallimatele korduskasutatavatele toodetele; rõhutab, et toodete ringlussevõetavust ja taaskasutatavust tuleks arvesse võtta juba väljatöötamisetapis; kutsub seetõttu komisjoni üles kavandama toodete väljatöötamisega seotud meetmeid, mis parandavad toodete üldist keskkonnamõju, hoiavad ära liigse jäätmetekke ja edendavad ringlussevõtuturge; on seisukohal, et plasttooted tuleks igal juhul välja töötada selliselt, et need peaksid võimalikult kaua vastu, võttes arvesse kogu toote kasutusiga; juhib tähelepanu sellele, et sellega seoses peaks komisjon plastijäätmetealaste uute õigusaktide raames kaaluma suurema kontrolli kehtestamist prügilasse jõudvate jäätmete üle kuni aastani 2020 ja kontrolli suurendamist põletamiskohtades;
A.

arvestades, et igalt liikmesriigilt eeldatakse vastutustundlikku käitumist liidu ühiste väärtuste ja saavutuste kaitsmisel, ning arvestades, et need väärtused ja saavutused ei ole rahas mõõdetavad ning neile ei ole võimalik määrata hinda;
52.

rõhutab, et on väga tähtis, et patsientidel oleks juurdepääs oma isiklikele terviseandmetele; rõhutab, et patsiente tuleks alati teavitada selgel ja läbipaistval viisil sellest, kuidas neid andmeid töödeldakse, kui nad on andnud eelneva nõusoleku nende kasutamiseks;
4.

rõhutab, et ühinemisläbirääkimisi on peetud läbipaistvalt ja kaasavalt, ning väljendab rahulolu selle üle, et läbirääkimisteks on avatud 27 peatükki ja neist 11 on ajutiselt suletud, mis näitab ühinemisprotsessi edukat kulgemist;
6.

juhib tähelepanu asjaolule, et julgeolekuohud on muutunud mitmekesisemaks, rahvusvahelisemaks, komplekssemaks ja asümmeetrilisemaks, mis nõuab tihedamat piiriülest ja ametitevahelist koostööd; nõuab tõhusamat liikmesriikidevahelist operatiivkoostööd, mille käigus kasutatakse rohkem ära olemasolevaid väärtuslikke vahendeid, nagu ühised uurimisrühmad, ning jagatakse kiiremini ja tõhusamalt asjakohaseid andmeid ja teavet, mille suhtes tuleb kohaldada nõuetekohast andmekaitset ja eraelu puutumatuse kaitsemeetmeid; rõhutab siinkohal, kui oluline on esildatud andmekaitsedirektiivi kiire vastuvõtmine, et kehtestada ulatuslik õigusraamistik andmevahetuseks õiguskaitse valdkonnas; märgib, et liikmesriikidevahelise operatiivkoostöö veelgi paremaks edendamiseks on vaja usaldust suurendavaid lisameetmeid; toetab seetõttu liikmesriikide erialaspetsialistidele mõeldud Euroopa koolitus- ja vahetusprogrammide tõhustamist, et edendada Euroopa õiguskaitsekultuuri;
G.

arvestades, et orjus on enamasti päritud ning orjadest naistele sündivaid lapsi peetakse sageli kogu elu orja pidava perekonna omandiks; arvestades, et naisorjad langevad väga tihti seksuaalse vägivalla ohvriks; arvestades, et enamik orje ei saa ametlikku haridust ning neile õpetatakse, et nende saatus on kuuluda oma peremeestele, millega põlistatakse nn psühholoogilist orjust; arvestades, et naisorjad peavad abiellumiseks saama peremehe loa; arvestades, et paljud orjad sünnivad vägistamise tagajärjel; arvestades, et isegi vabastatud orjadel on vähe võimalusi mõistlikku tööd leida;
44.

juhib tähelepanu sellele, et ELi ja Gruusia assotsieerimislepingu jõustumine, Armeenia võimalik liitumine tolliliiduga ning asjaolu, et Aserbaidžaan jääb väljapoole peamisi majandusblokke, sh WTOd, võib katkestada traditsioonilised majandussuhted selles piirkonnas; toetab täielikult järkjärgulist diferentseerimist idapartnerluse raamistikus, kuivõrd see vastab partnerite eri tasemel püüdlustele ja suutlikkusele, kuid on sellegipoolest arvamusel, et piirkondlik lähenemisviis on vajalik selleks, et EL saaks tulemuslikult kaasa aidata Lõuna-Kaukaasia stabiilsusele ja majandusarengule; palub seepärast, et komisjon abistaks piirkonna riikidel toime tulla võimalike probleemidega, mis võivad sellisest olukorrast tuleneda, ja toetaks Gruusiat järjekordsetes püüdlustes edendada uusi koostöövorme Lõuna-Kaukaasias;
A.

arvestades, et EL on korduvalt kinnitanud oma toetust kahe riigi lahendusele, mille aluseks on 1967. aasta piirid ja mille kohaselt Jeruusalemm on kummagi riigi pealinn ning Iisraeli Riik ja iseseisev, demokraatlik, ühtekuuluv ja elujõuline Palestiina Riik eksisteerivad kõrvuti rahus ja julgeolekus, ning arvestades, et EL on nõudnud otseste rahukõneluste jätkamist Iisraeli ja Palestiina omavalitsuse vahel;
B.

arvestades, et sõnavabadus ja rahumeelsetel meeleavaldustel osalemise õigus on demokraatia põhielemendid ning Venezuela põhiseaduses on neid tunnustatud; arvestades, et võrdõiguslikkus ja õiglus kõikide jaoks ei saa eksisteerida ilma põhivabaduste ja kõikide kodanike õiguste austamiseta; arvestades, et arvukate teadete kinnitusel on meedia allutatud järjest suuremale tsensuurile ja hirmutamisele; arvestades, et organisatsiooni Inter American Press Association (IAPA) 70. peaassambleel Tšiilis Santiagos teatas see organisatsioon, et Venezuela seab sõltumatu meedia järjest suurema surve alla, ja nõudis tungivalt, et Venezuela austaks sõnavabadust ning hoiatas demokraatlike vabaduste edasise piiramise eest;
C.

arvestades, et Vahemerel toimuvate päästetööde parandamise eesmärgil Itaalia poolt algatatud patrull-, pääste- ja seireoperatsiooni Mare Nostrum käigus on 364 päeva jooksul päästetud 150 810 rändajat (9); arvestades, et Itaalia valitsus on teatanud, et kavatseb operatsiooni Mare Nostrum järk-järgult lõpetada;
C.

arvestades, et dr Medani on inimõiguste, humanismi ja õigusriigi veendunud toetaja, kes on töötanud kõrgetel ametikohtadel mitmesugustes riiklikes ja rahvusvahelistes institutsioonides, sealhulgas Sudaani õigussüsteemis, Sudaani demokraatlikus üleminekuvalitsuses (rahuküsimuste ministrina) ja ÜROs; arvestades, et ta on esindanud rikkumiste ohvreid ja järjekindlalt võtnud sõna võimu kuritarvitamise vastu ning et ELi delegatsioon Sudaanis andis talle 2013. aastal inimõiguste kangelase autasu inimõiguste edendamise eest kohalikul ja rahvusvahelisel tasandil;
23.

on veendunud, et ELi terasejäätmete turu toimivana hoidmiseks tuleks parandada jäätmeid käsitlevaid õigusakte, näiteks romusõidukite direktiivi läbivaatamisega; tuletab meelde, kui tähtis on hästi toimiv vanametalli turg, mida tuleks ELi ringmajanduse strateegia valguses veelgi edendada ja stimuleerida, et ennetada ELi-väliste ettevõtete ELi turul kohalolust põhjustatavat ülemäärast hinnatõusu; palub komisjonil sellega seoses kaaluda ekspordimaksude kehtestamist ELi vanametalli turul, et ennetada tavaliselt esinevat keskkonnaalast dumpingut;
19.

tuletab meelde, et mikrotoitainete vaegusel, mis põhjustab ligikaudu 7 % haigustest maailmas, on tõsised tagajärjed imikute ja väikelaste füüsilisele ja kognitiivsele arengule; juhib tähelepanu asjaolule, et 20 varjatud nälja kõrgeima indeksiga riigis (18 neist on Sahara-tagused riigid ning kaks – India ja Afganistan – asuvad Aasias) on eelkooliealiste laste seas laialt levinud kängumine, rauapuudusest tingitud aneemia ja A-vitamiini puudus;
10.

tunnistab, et relvatööstus on teatavate ülioluliste võimekuste tagamiseks hädavajalik ning lisaks on see oluline ka majanduskasvu ja innovatsiooni seisukohalt; tuletab meelde, et riikidel on õiguspärane huvi tavarelvade omandamise, enesekaitseõiguse kasutamise ning tavarelvade tootmise, ekspordi, impordi ja üleandmise vastu; tuletab ka meelde, et osalisriikide parimates huvides on tagada, et relvatööstus järgiks rahvusvahelist õigust ja kohustuslikke relvastuskontrollirežiime, et hoida ja kaitsta demokraatia, õigusriigi, inimõiguste ja humanitaarõiguse aluspõhimõtteid ning soodustada konfliktide ärahoidmist ja lahendamist;
8.

väljendab heameelt prints Salman bin Hamad bin Isa Al Khalifa otsuse üle pidada 15. jaanuaril 2014. aastal läbirääkimisi viie peamise opositsioonirühmituse juhtidega, et uurida, kuidas lahendada probleeme seoses rahvusliku dialoogiga, mille valitsus mõned päevad varem oli peatanud; väljendab heameelt selle üle, et opositsioon reageeris positiivselt, ning ootab rahvusliku konsensuse saavutamise dialoogi jätkumist; märgib, et ei ole muud lahendust kui Bahreini enda leitud lahendus, mis põhineb kompromissidel ja vastastikusel usaldusel; loodab, et see samm edendab tõsist ja kaasavat rahvuslikku dialoogi, mis on aluseks põhjalikele ja jätkusuutlikele reformidele eesmärgiga jõuda rahvusliku leppimiseni Bahreini ühiskonnas;
47.

väljendab heameelt selle üle, et Euroopa Parlamendis on tööd alustanud mõjuhinnangute ja Euroopa lisaväärtuse direktoraat; on seisukohal, et süsteemset lähenemisviisi mõjuhinnangute arvesse võtmisel tuleks kasutada kogu parlamendis; toob positiivselt esile asjaolu, et mõjuhinnangute direktoraat valmistab ette lühikokkuvõtted komisjoni ettepanekutega kaasnevatest mõjuhinnangutest, ning on seisukohal, et need peaksid olema olulisel kohal parlamendikomisjonide aruteludes seadusandlike ettepanekute üle; teeb ettepaneku, et Euroopa Parlamendi mõjuhinnangud peaksid vajaduse korral sisaldama territoriaalset mõõdet; soovitab komisjonide esimeeste konverentsil kaaluda, kuidas seda soovitust paremini rakendada;
L.

arvestades, et 12. detsembril 2013. aastal järeldas missioon keemiarelvade väidetava kasutamise uurimiseks Süüria Araabia Vabariigis, et 2013. aastal on keemiarelvi kasutatud sõdurite ja/või tsiviilisikute, sealhulgas laste vastu; arvestades, et 27. septembril 2013. aasta võeti ühehäälselt vastu ÜRO Julgeolekunõukogu resolutsioon 2118(2013), milles muu hulgas kiideti heaks Süüria keemiarelvade kiire hävitamise programm, mis tuleb lõpule viia 30. juuniks 2014; arvestades, et vaid 5 % Süüria keemiarelva varudest on hävitamise eesmärgil riigist välja viidud; arvestades, et suurema osa surmajuhtumite ja vigastuste põhjuseks on tavarelvade kasutamine; arvestades, et viimastel kuudel on Assadi režiim laialdaselt kasutanud nn vaadipomme (barrel bombs), mille tõttu on surma või vigastada saanud väga palju inimesi;
2.

märgib, et aastaaruande (3) kohaselt on komisjon viimastel aastatel alustanud vähem uusi rikkumismenetlusi – 2009. aastal avas ta 2 900, 2010. aastal 2 100 ja 2011. aastal 1 775 sellist menetlust; märgib ka, et aastaaruandest nähtub ülevõtmisega hilinemise juhtude arvu kasv viimaste aastate jooksul (2009. aastal 531, 2010. aastal 855 ja 2011. aastal 1 185 juhtumit), ning et kõige rohkem rikkumisi on avastatud keskkonna (17 %), siseturu (15 %), transpordi (15 %) ja maksunduse valdkonnas (12 %);
23.

rõhutab, et on vaja koguda andmeid ebaseaduslikult riigis viibivate naiste konkreetsete kogemuste kohta, ning toonitab tungivalt, et sidusa avaliku sektori poliitika väljatöötamisele ja juhtimisele kaasaaitamiseks on vaja usaldusväärseid, täpseid, õigeaegseid ja võrreldavaid andmeid kõnealuste naiste sooga seonduva kaitsetuse kohta ning puuduva juurdepääsu kohta õigusemõistmisele ja teenustele ELis;
129.

rõhutab tõsiasja, et ressursid ja energia on jätkusuutliku Euroopa tööstuse taassünni keskmes, arvestades et nad on üliolulised rahvusvahelise konkurentsivõime seisukohalt; rõhutab, et toormaterjalide kättesaadavus on Euroopa tööstuse arenguvõimalustele määrava tähtsusega, ning hoiatab, et ilma teatavate oluliste toormaterjalideta ei ole võimalik edasine Euroopa kõige strateegilisemates tööstusharudes; kutsub komisjoni ja liikmesriike üles rakendama aktiivselt meetmeid, et võidelda liigsete kulutuste vastu ressursside ja energia puhul; pooldab mõlema puhul integreeritud kolmemõõtmelist taskukohasuse-jätkusuutlikkuse-kättesaadavuse lähenemisviisi, mis rõhutab kõiki kolme nimetatud mõõdet ja mille eesmärk on kaotada majanduskasvu ja ressursside suurema kasutamise vaheline seos; rõhutab, kui oluline on tagada konkurentsivõimeline ja läbipaistev energiaturg, mis väldiks liikmesriikidevahelist tasakaalustamatust ja mis hõlbustaks kindla, säästva, taskukohase ja usaldusväärse energia kättesaadavust; sedastab, et vaja on strateegiat, mis soodustaks Euroopa energiaturu integreerimist ja energiataristu arendamist;
P.

arvestades, et rohkem kui aasta pärast tema kadumist on selle juhtumiga seoses endiselt lahendamata olulised küsimused, sealhulgas see, kas juurdlus on läbi viidud või mitte, ning arvestades, et Laose ametivõimud on keeldunud välismaisest abist kadumise uurimiseks;
43.

tunnistab, et vaja on oodata ja vaadata, kuidas rakendatakse esialgseid ettevalmistusi vahendite täielikul elluviimisel; mõistab, et uutesse vahenditesse suhtutakse erinevalt ning et liikmesriikide praeguste plaanide analüüs näitab, et kogukonna juhitud kohalikku arengut käsitlevat vahendit rakendatakse laialdasemalt kui integreeritud territoriaalseid investeeringuid käsitlevat vahendit, eriti Ühtekuuluvusfondi raames, võrreldes Euroopa Regionaalarengu Fondiga, kuna kogukonna juhitud kohalikku arengut käsitlev vahend on kuulunud kauem Ühtekuuluvusfondi alla ning kuna integreeritud territoriaalseid investeeringuid käsitlev vahend on uus vahend, mille asjakohaseks kohaldamiseks on vaja veel aega; tunnistab, et vaja on oodata ja vaadata, kuidas rakendatakse esialgseid ettevalmistusi vahendite täielikul elluviimisel;
25.

sedastab, et töötajate osaluskavad võivad aidata leevendada ettevõtete õiglusjärgluse, täiendava rahastamise ja töötajate hoidmisega seotud ning muid VKEdele iseloomulikke probleeme; on arvamusel, et töötajate osaluskavasid väikestes ja mikroettevõtetes on võimalik kombineerida selliste tööturumeetmetega nagu töötushüvitised ja aidata seeläbi töötutel tagasi tööle saada;
A.

arvestades, et kõik inimesed on sündinud vabana, võrdse inimväärikuse ja õigustega, ning liikmesriikidel on kohustus neid õigusi edendada ja need tagada;